CELEX: 62015CA0022
Language: fi
Date: 2016-02-25 00:00:00
Title: Asia C-22/15: Unionin tuomioistuimen tuomio (neljäs jaosto) 25.2.2016 – Euroopan komissio v. Alankomaiden kuningaskunta (Jäsenyysvelvoitteiden noudattamatta jättäminen — Arvonlisävero — Direktiivi 2006/112/EY — Vapautus arvonlisäverosta — 132 artiklan 1 kohdan m alakohta — Läheisesti urheiluun tai liikuntakasvatukseen liittyvät palvelujen suoritukset — Vapautus, joka koskee laiturien ja venepaikkojen vuokraamista pursiseurojen jäsenille sellaisen purjehdus- tai virkistystoiminnan yhteydessä, jota ei voida rinnastaa urheiluun tai liikuntakasvatukseen — Vapautuksen rajaaminen sellaisten pursiseurojen jäseniin, jotka eivät käytä palkattuja työntekijöitä palvelujensa suorittamisessa — Ei kuulu soveltamisalaan — 133 artiklan ensimmäisen kohdan d alakohta)

25.4.2016   
            
            
               FI
            
            
               Euroopan unionin virallinen lehti
            
            
               C 145/11
            
         Unionin tuomioistuimen tuomio (neljäs jaosto) 25.2.2016 – Euroopan komissio v. Alankomaiden kuningaskunta
   (Asia C-22/15) (1)
   
   ((Jäsenyysvelvoitteiden noudattamatta jättäminen - Arvonlisävero - Direktiivi 2006/112/EY - Vapautus arvonlisäverosta - 132 artiklan 1 kohdan m alakohta - Läheisesti urheiluun tai liikuntakasvatukseen liittyvät palvelujen suoritukset - Vapautus, joka koskee laiturien ja venepaikkojen vuokraamista pursiseurojen jäsenille sellaisen purjehdus- tai virkistystoiminnan yhteydessä, jota ei voida rinnastaa urheiluun tai liikuntakasvatukseen - Vapautuksen rajaaminen sellaisten pursiseurojen jäseniin, jotka eivät käytä palkattuja työntekijöitä palvelujensa suorittamisessa - Ei kuulu soveltamisalaan - 133 artiklan ensimmäisen kohdan d alakohta))
   (2016/C 145/12)
   Oikeudenkäyntikieli: hollanti
   
      Asianosaiset
   
   
      Kantaja: Euroopan komissio (asiamiehet: L. Lozano Palacios ja G. Wils)
   
      Vastaaja: Alankomaiden kuningaskunta (asiamiehet: M. Bulterman ja M. Noort)
   
      Tuomiolauselma
   
   
               1)
            
            
               Alankomaiden kuningaskunta ei ole noudattanut yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 2 artiklan 1 kohdan, 24 artiklan 1 kohdan ja 133 artiklan, luettuina yhdessä saman direktiivin 132 artiklan 1 kohdan m alakohdan kanssa, mukaisia velvoitteitaan,
               
                           —
                        
                        
                           koska se on vapauttanut arvonlisäverosta laiturien ja venepaikkojen vuokraamisen sellaisten pursiseurojen jäsenille, jotka eivät palvelujensa yhteydessä käytä yhtä tai useampaa palkkaamaansa henkilöä, purjehdus- tai virkistystoimintaan, jota ei voida rinnastaa urheiluun tai liikuntakasvatukseen, ja
                        
                     
                           —
                        
                        
                           koska se on rajannut kyseistä vuokraustoimintaa koskevan vapautuksen sellaisissa tapauksissa, joissa laitureita ja venepaikkoja vuokrataan urheilua harrastaville jäsenille ja joissa vuokraustoiminta liittyy läheisesti urheilun harrastamiseen ja on sen kannalta välttämätöntä, pursiseuroihin, jotka eivät palvelujensa yhteydessä käytä yhtä tai useampaa palkkaamaansa henkilöä.
                        
                     
         
               2)
            
            
               Alankomaiden kuningaskunta velvoitetaan korvaamaan oikeudenkäyntikulut.
            
         
      (1)  EUVL C 228, 13.7.2015.